Source: http://docplayer.fi/2037883-Suomalaisten-porssiyritysten-lahipiiriliiketoimet-intressiristiriitojen-luojia-vai-tehokkaita-liiketoimia.html
Timestamp: 2017-08-16 19:57:02+00:00
Document Index: 8682720

Matched Legal Cases: ['KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ']

Suomalaisten pörssiyritysten lähipiiriliiketoimet: intressiristiriitojen luojia vai tehokkaita liiketoimia? - PDF
Download "Suomalaisten pörssiyritysten lähipiiriliiketoimet: intressiristiriitojen luojia vai tehokkaita liiketoimia?"
1 Suomalaisten pörssiyritysten lähipiiriliiketoimet: intressiristiriitojen luojia vai tehokkaita liiketoimia? Laskentatoimi Maisterin tutkinnon tutkielma Terhi Johansson 2009 Laskentatoimen ja rahoituksen laitos HELSINGIN KAUPPAKORKEAKOULU HELSINKI SCHOOL OF ECONOMICS
2 HELSINGIN KAUPPAKORKEAKOULU Laskentatoimen ja rahoituksen laitos SUOMALAISTEN PÖRSSIYRITYSTEN LÄHIPIIRILIIKETOIMET: INTRESSIRISTIRIITOJEN LUOJIA VAI TEHOKKAITA LIIKETOIMIA? Laskentatoimi Pro Gradu tutkielma Terhi Johansson Syksy 2009 Laskentatoimen ja rahoituksen laitoksen laitosneuvoston kokouksessa / 20 hyväksytty arvosanalla
3 HELSINGIN KAUPPAKORKEAKOULU TIIVISTELMÄ Laskentatoimen tutkielma Terhi Johansson SUOMALAISTEN PÖRSSIYRITYSTEN LÄHIPIIRILIIKETOIMET: INTRESSIRISTIRIITOJEN LUOJIA VAI TEHOKKAITA LIIKETOIMIA? Tutkimuksen tavoitteet Lähdeaineisto Aineiston käsittely Tulokset Avainsanat Tutkimuksen tavoitteena on selvittää, synnyttävätkö lähipiiriliiketoimet intressiristiriitoja osakkeenomistajien ja johdon tai muiden yrityksen sidosryhmien välille vai ovatko lähipiiriliiketoimet tehokkaita liiketoimia, jotka palvelevat yrityksen normaaleja kannattavuuspyrkimyksiä ja liiketaloudellisia tarpeita. Jos tutkielmassa lähipiiriliiketoimien löydetään olevan yhteydessä hyvän hallintotavan eli corporate governancen ja valvonnan osatekijöihin tai tuloksenohjaukseen, voidaan liiketoimet tulkita tehottomiksi ja yritysten eri sidosryhmien välille intressiristiriitoja synnyttäviksi liiketapahtumiksi. Tutkimuksen lähdeaineistona käytetään Helsingin pörssissä listattuja muita kuin rahoitusalan yrityksiä. Aineistosta muodostetaan kolme otosta, joiden tiedot on kerätty listayritysten vuonna 2007 päättyvien tilikausien konsernitilinpäätös- ja vuosikertomustiedoista sekä näistä lähteistä mahdollisesti puuttuvien tietojen osalta yritysten internetsivuilta. Tutkimusmenetelminä käytetään kuvailevaa analyysia, korrelaatioanalyysia sekä päämenetelmänä regressioanalyysia. Muuttujien välisiä riippuvuuksia tarkastellaan sekä logistisen regressioanalyysin että lineaarisen monimuuttujaregressioanalyysin avulla. Tutkimuksen tulokset osoittavat, että lähipiiriliiketoimet ovat yhteydessä tehokkuusnäkökulmaan erotuksena intressiristiriitanäkökulmasta, sillä tutkimuksessa ei löydetty kovinkaan vahvaa yhteyttä lähipiiriliiketoimien ja hyvän hallintotavan ja valvonnan osatekijöiden välillä. Myöskään yhteyttä tuloksenohjaukseen ei havaittu. Tutkimustulosten valossa voidaan todeta, että lähipiiriliiketoimet näyttävät palvelevan yritysten normaaleja liiketaloudellisia tarpeita. Liiketoimet eivät aiheuta sellaisia intressiristiriitoja yrityksen eri sidosryhmien välille, että niiden kontrolloimiseksi tarvittaisiin hyvään hallintotapaan liittyviä valvontamekanismeja. Liiketoimia ei myöskään pyritä peittelemään tuloksenohjauskeinoin. Lähipiiri, lähipiiriliiketoimet, intressiristiriidat, tehokkuus, hyvä hallintotapa, tuloksenohjaus, IAS 24 i
4 SISÄLLYSLUETTELO 1 JOHDANTO Tutkimuksen taustaa Tutkimuksen tavoitteet ja rajaukset Empiirisen tutkimuksen toteutus Tutkimustulokset Tutkimuksen rakenne LÄHIPIIRI JA LÄHIPIIRILIIKETOIMET LAINSÄÄDÄNNÖSSÄ JA IFRS- STANDARDEISSA Lähipiiri ja lähipiiriliiketoimet osakeyhtiölaissa Lähipiirilainojen ja -vakuuksien sääntelyn poistuminen Lähipiirin määrittely osakeyhtiölaissa Lähipiiriliiketoimia koskevien tietojen esittäminen osakeyhtiölain mukaan Lähipiiri ja lähipiiriliiketoimet kirjanpitoasetuksessa Lähipiirin määrittely kirjanpitoasetuksessa Lähipiiriliiketoimien esittäminen tilinpäätöksissä kirjanpitoasetuksen mukaan Lähipiiri ja lähipiiriliiketoimet IAS 24 -standardissa IAS 24 -standardin soveltamisala Lähipiirin ja lähipiiriliiketoimien määrittely IAS 24 -standardin mukaan Lähipiiristä ja lähipiiriliiketoimista esitettävät tilinpäätöstiedot IAS 24 - standardissa IAS 24 -standardia koskeva muutosehdotus AIKAISEMMAT TUTKIMUKSET Lähipiiriliiketoimien yhteys hyvän hallintotavan osatekijöihin ja valvontaan Lähipiiriliiketoimien yhteys palkitsemiseen Lähipiiriliiketoimien yhteys yrityksen arvoon ja taloudelliseen tulokseen Lähipiiriliiketoimien yhteys tuloksenohjailussa Lähipiiriliiketoimien yhteys tilinpäätösten väärinkäytöstapauksiin HYPOTEESIT TUTKIMUSAINEISTO, MUUTTUJAT JA MENETELMÄT Tutkimusaineisto Tutkimuksessa mukana olevat muuttujat Selitettävät muuttujat Selittävät muuttujat Hypoteesin 1 testauksessa käytettävät muuttujat Hypoteesin 2 testauksessa käytettävät muuttujat ii
5 5.3 Tutkimusmenetelmät Korrelaatioanalyysi Logistinen regressioanalyysi Lineaarinen monimuuttujaregressioanalyysi TUTKIMUSTULOKSET Kuvailevat tiedot muuttujista Korrelaatioanalyysien tulokset Regressioanalyysien tulokset Tulokset hyvän hallintotavan ja valvonnan osatekijöiden yhteydestä lähipiiriliiketoimiin Tulokset lähipiiriliiketoimien yhteydestä tuloksenohjaukseen Yhteenveto tuloksista ja tulosten suhde aikaisempiin tutkimuksiin YHTEENVETO Johtopäätökset Tutkimuksen rajoitukset Mahdollisia jatkotutkimuksen aiheita LÄHTEET...88 LIITTEET...92 iii
6 TAULUKOT TAULUKKO 1. HYVÄN HALLINTOTAVAN JA VALVONNAN TARKASTE- LUSSA KÄYTETTÄVIEN MUUTTUJIEN KUVAILEVAT TIEDOT 59 TAULUKKO 2. TULOKSENOHJAUKSEN TARKASTELUSSA KÄYTETTÄ- VIEN MUUTTUJIEN KUVAILEVAT TIEDOT 61 TAULUKKO 3. EUROMÄÄRÄISET LÄHIPIIRILIIKETOIMET 62 TAULUKKO 4. TULOSLASKELMAAN VAIKUTTAVIEN LÄHIPIIRILIIKE- TOIMIEN JAKAUTUMINEN 63 TAULUKKO 5. KAIKKIEN LÄHIPIIRILIIKETOIMIEN JAKAUTUMINEN 64 TAULUKKO 6. LÄHIPIIRILIIKETOIMIEN ESIINTYMISTÄ KOSKEVAN REGRESSIOANALYYSIN TULOKSET 69 TAULUKKO 7. LÄHIPIIRILIIKETOIMIEN ESIINTYMISTÄ KOSKEVAN REGRESSIOANALYYSIN LUOKITTELUMATRIISI 71 TAULUKKO 8. TULOSLASKELMAAN VAIKUTTAVIA EUROMÄÄRÄISIÄ LÄHIPIIRILIIKETOIMIA KOSKEVAN REGRESSIOANALYYSIN TULOKSET 72 TAULUKKO 9. KAIKKIA EUROMÄÄRÄISIÄ LÄHIPIIRILIIKETOIMIA KOSKEVAN REGRESSIOANALYYSIN TULOKSET 75 TALULUKKO 10. TULOKSENOHJAUSTA KOSKEVAN REGRESSIO- ANALYYSIN TULOKSET, KUN MUKANA LÄHIPIIRI- LIIKETOIMIEN ESIINTYMISTÄ KUVAAVA SELITTÄVÄ MUUTTUJA 76 TAULUKKO 11. TULOKSENOHJAUSTA KOSKEVAN REGRESSIOANALYYSIN TULOKSET, KUN MUKANA EUROMÄÄRÄISET LÄHIPIIRILIIKETOIMET 78 KUVIOT KUVIO 1. HYVÄN HALLINTOTAVAN JA VALVONNAN OSATEKIJÖI- DEN SEKÄ TULOKSENOHJAUKSEN SUHDE LÄHIPIIRILIIKETOIMIIN 43 iv
7 1 JOHDANTO 1.1 Tutkimuksen taustaa Lähipiirin käsitteellä on tarkoitus määritellä yhtiötä lähellä olevien henkilöiden tai yhtiöiden piiri, niin sanottu etu- tai intressipiiri, jossa tietyissä tilanteissa edellytetään yhtiön, osakkeenomistajien tai velkojien suojaamiseksi normaalia tiukempia periaatteita (Immonen ja Nuolimaa, 2007, s. 200). Tiukempien periaatteiden sääntely nojautuu siihen, että toistensa lähipiiriin kuuluvien tahojen välillä solmituissa liiketoimissa on vaarana, ettei niissä ole noudatettu samoja periaatteita kuin toistensa lähipiiriin kuulumattomien tahojen välisissä toimissa. Lähipiiriliiketoimet eivät esimerkiksi välttämättä noudata markkinaehtoisuuden periaatetta. Täten lähipiirin olemassaolo ja liiketoimet lähipiiriin kuuluvien osapuolten kanssa saattavat vaikuttaa yhteisön taloudelliseen asemaan sekä voittoon tai tappioon (IAS 24.1). Lähipiirin käsitettä käytetään yleisesti yhtiölainsäädännössä, kirjanpitoasetuksessa ( /1339) sekä tilinpäätösstandardeissa. Lähipiiri kytkeytyy läheisesti sisäpiirin käsitteeseen, jota arvopaperimarkkinalaki ( /495) käyttää erotuksena lähipiirin käsitteestä. Käsitteellisistä eroistaan huolimatta lähipiiriin ja sisäpiiriin kuuluvat henkilöt ovat monesti samoja. Arvopaperimarkkinalain mukaan sisäpiiriin kuuluvilla henkilöillä on sellaista julkaisematonta tietoa, joka ei ole markkinoiden saatavilla ja joka saattaa olennaisesti vaikuttaa jonkin tietyn arvopaperin arvoon. Sisäpiirin kuuluvat henkilöt määritellään lähtökohtaisesti tämän julkaisemattoman arvopaperin arvoon olennaisesti vaikuttavan tiedon perusteella, kun taas lähipiiriin kuuluvat osapuolet, joita voivat olla sekä luonnolliset henkilöt että yritykset, määritellään laissa ja standardeissa. Monesti myös lähipiiriin kuuluvilla henkilöillä on kuitenkin arvopaperin arvoon olennaisesti vaikuttavaa julkaisematonta informaatiota. Lähipiiriliiketoimet ovat normaaleja toimia kaupassa ja muussa liiketoiminnassa, vaikka yritys onkin saattanut noudattaa erilaisia periaatteita liiketoimissaan lähipiiriin kuuluvien kuin lähipiiriin kuulumattomien kanssa. On tavallista, että yritykset toteuttavat osia toiminnoistaan esimerkiksi tytär-, yhteis- tai osakkuusyritysten avulla (IAS 24.5). Yritykset myös käyvät kauppaa esimerkiksi johtajina työskentelevien avainhenkilöiden tai näiden 1
8 omistamien yritysten kanssa. Yrityksen lähellä olevien osapuolten kanssa tehtyjen liiketoimien avulla voidaankin saavuttaa monenlaisia etuja. Esimerkiksi kun yritys käy kauppaa strategisten investointiensa, kuten yhteisyritystensä kanssa, tavoitteena voi olla muun muassa pääsy uusille markkinoille, sopimusten tekeminen uusien toimittajien kanssa tai riskin hallitseminen (Kohlbeck ja Mayhew, 2004a, s. 2). Myös esimerkiksi liiketoiminta johtoon kuuluvien henkilöiden tai johdon omistamien yritysten kanssa saattaa olla kustannustehokkaampaa ja säästää aikaa. Lähipiiriin kuuluvilla tahoilla voi myös olla sellaista osaamista, jota ulkopuolisilla tahoilla ei ole, eikä mahdollisuutta ulkopuolisten kanssa toteutettuihin liiketoimiin välttämättä tällöin edes ole. Kun liiketoimet hyödyttävät kokonaisuudessaan yritystä ja täten myös palvelevat kaikkien sen osakkeenomistajien etuja tasapuolisesti, voidaan tulkita, että lähipiiriliiketoimet ovat tehokkaita ja ne täyttävät yrityksen liiketaloudellisia tarpeita. (Gordon ym., 2004.) Toisaalta on myös mahdollista, että yritys tai siinä vaikutusvaltaa käyttävät henkilöt solmivat liiketoimia yrityksen lähipiiriin kuuluvien kanssa tavalla, joka ei edistä yrityksen ja sen kaikkien osakkeenomistajien etuja. Osapuolten välille syntyy näin agenttiteoriaan pohjautuva intressiristiriita (Jensen ja Meckling, 1976). Liiketoimien avulla voidaankin pyrkiä osakkeenomistajien kannalta yrityksen resurssien tehottomaan, jopa haitalliseen, kohdentamiseen (Gordon ym., 2004, s. 8). Esimerkiksi johdon tai merkittävien osakkeenomistajien intressissä saattaa olla kaikkien omistajien etujen ja voiton tuottamisen sijaan yrityksen kanssa solmimiensa liiketoimien avulla omien henkilökohtaisten etujen ja toiveiden täyttäminen. Koska on selvää, ettei jonkin osapuolen omien etujen tavoittelu tuota koko yrityksen näkökulmasta lisäarvoa, aiheuttavat tällaiset liiketoimet osapuolten välille intressiristiriidan, kun johto tai merkittävä osakkeenomistaja pyrkii toteuttamaan omia tarpeitaan kaikkien omistajien tai vähemmistöosakkeenomistajien yhteisistä tarpeista välittämättä. Samalla tavoin johto saattaa esimerkiksi päättää, että yritys myy osakkuusyritykselleen tavaroita hankintamenoa vastaavaan hintaan, jolloin osakkeenomistajien kannalta tietty voitto jää saavuttamatta. Lähipiiriliiketoimiin on alettu kiinnittää yleisesti yhä enemmän huomiota ja ne ovat saaneet yhä suuremman merkityksen yritysten tilinpäätöksissä vasta tämän vuosituhannen alussa. Kiinnostukseen ovat suuresti vaikuttaneet monet maailmalla tapahtuneet kirjanpitoskandaalit (esim. Adelphia, Enron, Tyco, WorldCom), joissa lähipiiriliiketoimien väärinkäytöllä on 2
9 ollut suuri merkitys. Väärinkäytösten tutkimisen pohjalta lähipiiriliiketoimien vaikutuksesta yritysten toimintaa on alettu kiinnostua. Vaikka kiinnostus lähipiiriliiketoimia kohtaan on lisääntynyt, ei aihetta ole silti kovinkaan paljon tutkittu. Lähipiiriliiketoimista on tehty joitakin ulkomaalaisia tutkimuksia, jotka kuitenkin keskittyvät poikkeuksetta Euroopan ulkopuolelle. Ulkomaisissa tutkimuksissa kohteena ovat olleet lähinnä amerikkalaiset ja aasialaiset yritykset. Tutkimuksissa on käsitelty muun muassa lähipiiriliiketoimien yhteyttä hyvän hallintotavan osatekijöihin, palkitsemiseen, yrityksen arvostukseen ja taloudelliseen tulokseen, tuloksenohjaukseen sekä liiketoimien osuutta jo edellä kuvatuissa tilinpäätösten väärinkäytöstapauksissa. (esim. Gordon ym., 2004; Kohlbeck ja Mayhew, 2004a, 2004b; Jian ja Wong, 2004; Gordon ja Henry, 2005; Cullinan ym., 2006.) Suomalaisella aineistolla lähipiiriliiketoimia ei ole kuitenkaan aikaisemmin tutkittu, mikä osoittaa selkeän aukon tutkimustarpeessa. Tämä tekee lähipiiriliiketoimien tutkimisesta erityisen kiinnostavaa. 1.2 Tutkimuksen tavoitteet ja rajaukset Tutkielman päätavoitteena on selvittää, synnyttävätkö lähipiiriliiketoimet intressiristiriitoja osakkeenomistajien ja johdon tai muiden sidosryhmien välille vai ovatko lähipiiriliiketoimet tehokkaita liiketoimia, jotka palvelevat yrityksen normaaleja kannattavuuspyrkimyksiä ja liiketaloudellisia tarpeita. Lähipiiriliiketoimien tehokkuutta tai niiden synnyttämiä intressiristiriitoja tarkastellaan kahdella tavalla. Ensiksikin tarkastellaan, ovatko yrityksen liiketoimet sen lähipiiriin kuuluvien osapuolten kanssa yhteydessä yrityksen valvontaan sekä corporate governanceen, josta tässä tutkimuksessa käytetään myös nimitystä hyvä hallintotapa. Toiseksi selvitetään lähipiiriliiketoimien yhteyttä tuloksenohjaukseen. Jos tutkielmassa lähipiiriliiketoimien löydetään olevan yhteydessä hyvän hallintotavan eli corporate governancen ja valvonnan osatekijöihin tai tuloksenohjaukseen, voidaan liiketoimet tulkita tehottomiksi ja yritysten eri sidosryhmien välille intressiristiriitoja synnyttäviksi liiketapahtumiksi. Tutkimuksen teoriaosuudessa keskitytään pääosin osakeyhtiölain ( /624), kirjanpitoasetuksen sekä IAS 24 -standardin vaatimuksiin lähipiiristä ja lähipiiriliiketoimista. Täten tutkielmassa ei käsitellä muita, esimerkiksi arvopaperimarkkinalaissa mahdollisesti olevia, lähipiirisäännöksiä. Tutkielman ulkopuolelle rajataan kokonaan standardien ja lakien 3
10 palkkoja ja palkkioita koskevat säännökset, vaikka lähipiirisäännösten yhteydessä monesti käsitellään myös palkkoja ja palkkioita koskevia esittämisvaatimuksia. Näitä ei kuitenkaan tutkielmassa tulkita lähipiiriliiketoimiksi. Empiirisessä osuudessa tutkimuksen kohteena ovat Helsingin pörssissä listatut muut kuin rahoitusalan yritykset. 1.3 Empiirisen tutkimuksen toteutus Tutkielman empiirisessä osuudessa tarkastellaan Helsingin pörssissä listattuja muita kuin rahoitusalan yrityksiä. Tutkimuksen aineisto on kerätty listayritysten vuonna 2007 päättyvien tilikausien konsernitilinpäätös- ja vuosikertomustiedoista sekä näistä lähteistä mahdollisesti puuttuvien tietojen osalta yritysten internetsivuilta. Aineistosta muodostetaan kolme otosta, joiden avulla tutkitaan lähipiiriliiketoimien yhteyttä hyvän hallintotavan ja valvonnan osatekijöihin sekä tuloksenohjaukseen. Tutkimusmenetelminä käytetään kuvailevaa analyysia, korrelaatioanalyysia sekä päämenetelmänä regressioanalyysia. Muuttujien välisiä riippuvuuksia tarkastellaan sekä logistisen regressioanalyysin että lineaarisen monimuuttujaregressioanalyysin avulla. 1.4 Tutkimustulokset Empiirisen tutkimuksen tulokset osoittavat, että lähipiiriliiketoimet ovat yhteydessä tehokkuusnäkökulmaan erotuksena intressiristiriitanäkökulmasta. Tutkimuksessa ei löydetty kovinkaan vahvaa yhteyttä lähipiiriliiketoimien ja hyvän hallintotavan ja valvonnan osatekijöiden välillä. Myöskään yhteyttä tuloksenohjaukseen ei havaittu. Tutkimustulosten valossa voidaan siis yleisesti ensinnäkin todeta, että lähipiiriliiketoimet näyttävät palvelevan yritysten normaaleja kannattavuuspyrkimyksiä ja liiketaloudellisia tarpeita. Toiseksi liiketoimet eivät aiheuta sellaisia intressiristiriitoja yrityksen eri sidosryhmien välille, että niiden kontrolloimiseksi tarvittaisiin hyvään hallintotapaan liittyviä valvontamekanismeja. Kolmanneksi lähipiiriliiketoimien ei voida katsoa olevan kokonaisuutena yritykselle siinä määrin haitallisia, että liiketoimien avulla jokin yrityksen taho saisi itselleen perusteetonta etua ja näin liiketoimen peittelemiseksi tarvittaisiin tuloksenohjauskeinoja. 4
11 1.5 Tutkimuksen rakenne Johdannon jälkeen kappaleessa kaksi käydään läpi lähipiiriliiketoimiin liittyvää lainsäädäntöä osakeyhtiölakiin, kirjanpitoasetukseen sekä IAS 24 -standardiin pohjautuen. Kappaleessa kolme luodaan kuvaus lähipiiriliiketoimiin liittyviin aiempiin tutkimuksiin. Tämän jälkeen kappaleessa neljä esitellään tutkielman hypoteesit. Kappale viisi kuvailee tutkimusaineiston, tutkimuksessa käytettävät muuttujat sekä tutkimusmenetelmät. Keskeisimmät tulokset muuttujien kuvailevan analyysin, korrelaatioanalyysin ja regressioanalyysien osalta raportoidaan kuudennessa kappaleessa. Lopuksi viimeisessä kappaleessa tutkielma tiivistetään yhteen, esitetään keskeisimmät johtopäätökset sekä pohditaan mahdollisia jatkotutkimuksen aiheita. 5
12 2 LÄHIPIIRI JA LÄHIPIIRILIIKETOIMET LAINSÄÄDÄNNÖSSÄ JA IFRS- STANDARDEISSA Lähipiiriliiketoimista säädetään muun muassa osakeyhtiölaissa, kirjanpitoasetuksessa sekä IAS 24 -standardissa. Kaikissa näissä säädöskokoelmissa lähipiirin määritelmän osalta noudatetaan lähtökohtaisesti IAS 24 -standardin lähipiirimääritelmää. Määritelmässä yhtiön lähipiiriin kuuluvat muun muassa emo-, tytär- ja sisaryritykset, yhteisyritykset, osakkuusyritykset, yrityksestä määräysvallan, yhteisen määräysvallan tai huomattavan vaikutusvallan omaavat luonnolliset henkilöt tai yhteisöt, johtoon kuuluvat avainhenkilöt ja johtoon kuuluvien avainhenkilöiden tai yhteisöä omistavien henkilöiden läheiset perheenjäsenet. Lähipiirimääritelmän lisäksi säädöksissä on tilinpäätöksen tai toimintakertomuksen esittämisvaatimuksia lähipiiriliiketoimista. IAS 24 -standardissa vaatimukset koskevat lähtökohtaisesti kaikkia lähipiiriliiketoimia. Osakeyhtiölaissa esittämisvaatimukset koskevat vain tietyt rajat ylittäviä rahalainoja, vastuita ja vastuusitoumuksia sekä lähipiirille tulleita tai sille luovutettuja omia osakkeita. Kirjanpitoasetuksessa puolestaan on IAS 24 -standardia vastaavien olennaisten, ei-kaupallisten lähipiiriliiketoimien esittämisvaatimusten lisäksi erikseen säädetty liitetietojen antamisesta samaan konserniin kuuluvien yritysten puolesta myönnetyistä vakuuksista ja vastuista sekä toimielimille myönnetyistä rahalainoista, vastuista ja vastuusitoumuksista. Seuraavassa perehdytään lähipiirisäännöksiin yksityiskohtaisemmin. 2.1 Lähipiiri ja lähipiiriliiketoimet osakeyhtiölaissa Lähipiiriliiketoimien osalta osakeyhtiölaissa on toimintakertomuksen esittämisvaatimuksia vain lähipiirille annetuista lainoista ja vakuuksista sekä yhtiölle sen lähipiiriin kuuluvalta tulleista tai lähipiirille luovutetuista omista osakkeista. Osakeyhtiölaissa on myös yleinen lähipiirin määritelmä, joka kuitenkin on kirjaimellisesti suppeampi kuin IAS 24 - standardissa. Uuden osakeyhtiölain perusteluissa (HE 109/2005; Osakeyhtiölaki 2006) kuitenkin tuodaan ilmi, että osakeyhtiölain määritelmä on tarkoitettu tulkittavaksi yhtenevästi IAS 24 -standardin kanssa. Sen sijaan toisin kuin vanhassa osakeyhtiölaissa ( /734), ei nykyisin voimassa olevaan lakiin ole otettu lähipiirilainoja ja -vakuuksia koskevia erityisiä 6
13 säännöksiä. Seuraavassa käsitellään nykyisen osakeyhtiölain säännöksiä lähipiirin ja lähipiiriliiketoimien osalta vanhaan lakiin verrattuna Lähipiirilainojen ja -vakuuksien sääntelyn poistuminen Uudesta osakeyhtiölaista on poistettu kokonaan tarkat aineelliset säännökset yhtiön lähipiirille annetuista lainoista ja vakuuksista. Vanhassa osakeyhtiölaissa oli hyvinkin tarkat säännökset siitä, milloin lähipiirille oli mahdollista antaa rahalaina tai myöntää vakuus. Vanhan osakeyhtiölain 12 luvun 7 :n nojalla laina saatiin antaa vain voitonjakokelpoisten varojen rajoissa ja turvaavaa vakuutta vastaan. Lisäksi vanhassa laissa oli erikseen lueteltu kolme mahdollista yhtiön osakkeita omistavaa lähipiiriin kuuluvaa, joille rahalainan tai vakuuden antaminen oli mahdollista myös voitonjakokelpoisten varojen ylittävältä osalta sekä ilman velalliselta saatavaa mahdollista vastavakuutta. Ensiksikin rahalaina voitiin antaa valtiolle, kunnalle ja kuntainliitokselle. Toiseksi sen antaminen oli mahdollista yhtiön kanssa samaan konserniin kuuluvalle osakeyhtiölle tai osuuskunnalle tai näihin rinnastettavalle ulkomaiselle yhteisölle. Kolmanneksi rahalaina tai vakuus voitiin antaa konserniin kuulumattomalle elinkeinoa harjoittavalle yhteisölle tai säätiölle tietyin poikkeuksin, jos laina perustui liiketaloudellisiin syihin, se oli tarkoitettu yksinomaan velallisen elinkeinotoimintaa varten ja laina-aika oli tavanomainen. Kolmannen kohdan tietyt poikkeukset tarkoittivat lähinnä sitä, ettei yhtiön johdon ja johdon läheisten määräysvallassa olevalle yhteisölle ja säätiölle tai tilintarkastusyhteisölle saanut antaa tällaista poikkeusperusteista lainaa tai vakuutta. (Schultén, 2004b, s ) Nimenomaisista lähipiirilainanantoa koskevista säännöksistä kuitenkin luovuttiin uutta osakeyhtiölakia säädettäessä monestakin eri syystä. Ensinnäkin lähipiirilainojen sääntelyyn liittyi suuria käytännön ongelmia. Kuten edellä on todettu, lainanantorajoituksista oli monia poikkeuksia, joihin kuuluivat muun muassa konsernin sisällä annettu rahoitus sekä niin sanotut elinkeinolainat. Poikkeuksia ei kuitenkaan käytännössä nähty johdonmukaisina, sillä erityisesti lähipiirilainanannon ongelmat liittyivät juuri konsernin piirissä annettaviin lainoihin. Säännökset eivät esimerkiksi ottaneet huomioon konserneja, joiden emoyrityksenä oli osuuskunta. Toiseksi konsernilainanantoon liitetty poikkeussäännös ei ollut yhtiölainsäädännöllisesti kovinkaan hyvin perusteltavissa, sillä yhtiöoikeudessa konsernia ei käsitellä yhtenä taloudellisena kokonaisuutena. Myös elinkeinolainoja koskeva poikkeus nähtiin sisällöltään epäselvänä. Kolmanneksi säännökset koettiin ongelmallisiksi EU- 7
14 oikeuden kannalta. Vanhan lain mukaan suomalainen tytäryhtiö ei voinut antaa ulkomaisen emoyhtiön ulkomaiselle tytäryhtiölle eli sisaryhtiölleen lainaa. EU-oikeudellisesti tällainen laina nähtiin syrjivänä, sillä sen olisi pitänyt olla myöntämiskelpoinen ainakin ETA-alueen yrityksille. (Immonen ja Nuolimaa, 2007, s. 202; Mähönen ym., 2006, s. 469.) Uudessa osakeyhtiölaissa lähipiirille annettuihin lainoihin ja vakuuksiin sovelletaankin nykyään yleisiä yhtiöoikeudellisia periaatteita (Airaksinen ym., 2007). Tosin myös vanhassa laissa lähipiirilainoja ja -vakuuksia säädeltiin yksityiskohtaisempien säännösten lisäksi pitkälti samoihin yleisiin periaatteisiin nojautuen (Airaksinen ja Jauhiainen, 1997, s. 433). Uudessa laissa sovellettaviksi tulevat lähinnä 1 luvun 5 :n toiminnan tarkoituksen periaate, 7 :n yhdenvertaisuusperiaate sekä 13 luvun 1 :n 3 momentin yleinen säännös varojenjaossa noudatettavasta liiketaloudellisesta periaatteesta. (Mähönen ym., 2006, s. 468.) Lisäksi lainaja vakuuspäätösten antamisen yhteydessä tulee kiinnittää huomiota muun muassa siihen, että päätökset ovat yhtiön edun mukaisia ja valmisteltu huolellisesti. Päätösten tulee 1 luvun 5 :n mukaan toteuttaa pääasiassa voiton tuottamisen tarkoitusta eli tuottaa voittoa osakkeenomistajille. 1 luvun 7 :ssä edellytetään puolestaan osakkeenomistajien yhdenvertaista kohtelua siten, ettei jollekin osakkeenomistajalle koidu epäoikeutettua etua muiden osakkeenomistajien etujen kustannuksella. (Immonen ja Nuolimaa, 2007, s. 202.) Tällaista epäoikeutettua etua saattaisi syntyä, mikäli yhtiö myöntäisi lainoja tai vakuuksia jollekin osakkeenomistajalleen muita osakkeenomistajia edullisemmin ehdoin (Schultén, 2004b, s.355). Lisäksi laina- ja vakuuspäätösten tulee olla 13 luvun 1 :n 3 momentin mukaan liiketaloudellisesti perusteltuja. Ilman liiketaloudellista perustetta tehdyt liiketoimet, jotka vähentävät yhtiön varoja tai lisäävät sen velkoja ovat säännöksen mukaan laitonta varojenjakoa. Vaikka uudesta osakeyhtiölaista on poistettu lähipiirilainojen ja -vakuuksien aineellista sisältöä koskevat säännökset, ei toimintakertomuksessa esitettäviksi vaadituista tiedoista olla kuitenkaan luovuttu. Tarkkojen säännösten poistuminen ei myöskään automaattisesti tarkoita sitä, että lähipiirilainojen ja -vakuuksien antaminen olisi aiempaa helpompaa. Edelleen osakeyhtiö on omistajistaan erillinen kokonaisuus ja muodostaa oman varallisuuspiirin, jolla yhtiö vastaa velvoitteistaan. Osakkeenomistajat eivät ole henkilökohtaisesti vastuussa yhtiön sitoumuksista tai velvoitteista, minkä johdosta heille yhtiöstä mahdollisesti kertyvään varallisuuteen tulee kiinnittää erityistä huomiota velkojien aseman suojaamiseksi. Johtohenkilöille tai heidän lähipiirilleen myönnettyihin lainoihin liittyy puolestaan lähinnä 8
15 pelko siitä, että yhtiön omaisuutta käytetään väärin tai epäedullisesti jonkin yhtiön sidosryhmän etuja heikentäen. Johdolle myönnettyjen lainojen tai vakuuksien myöntämispäätöksissä kun ovat yleensä mukana kyseiset henkilöt itse. (Schultén, 2004b, s ) Tarkkojen säännösten poistuminen onkin joidenkin mielestä päinvastoin saattanut johtaa lähipiirille myönnettävien lainojen ja vakuuksien antamisen kiristymiseen. Tätä puoltaa osaltaan myös lain esitöissä mainittu lähtökohta, jonka mukaan vain harvoin on yhtiön edun tai toiminnan tarkoituksen mukaista lainata suuria summia yhtiön omistajille tai johdolle. Toisaalta lähipiirilainat voivat hallituksen esityksen (HE 109/2005) mukaan olla hyvinkin sallittuja esimerkiksi konsernitilanteissa Lähipiirin määrittely osakeyhtiölaissa Osakeyhtiölain 8 luvun 6 :n 2 momentissa säädetään siitä, milloin yhtiö ja toinen henkilö luetaan toistensa lähipiiriin kuuluviksi. 8 luvun 6 :n 2 momentin mukaan, jos toinen osapuoli pystyy käyttämään toiseen osapuoleen nähden määräysvaltaa tai huomattavaa vaikutusvaltaa sen taloutta tai liiketoimintaa koskevassa päätöksenteossa, luetaan tämä henkilö yhtiön lähipiiriin kuuluvaksi. Henkilöllä tarkoitetaan tässä yhteydessä sekä luonnollista että juridista henkilöä, kuten yritystä, yhdistystä tai säätiötä. Osakeyhtiön toimielimiä, kuten toimitusjohtajaa tai hallituksen jäseniä, pidetään aina lähipiiriin kuuluvina luonnollisina henkilöinä. (Rekola, 2009, s. 15.) Uudessa osakeyhtiölaissa lähipiiri on määritelty verrattain yleisluontoisesti. Tällä on luultavasti haluttu välttää vanhasta osakeyhtiölaista poiketen tarkasta määritelmästä mahdollisesti syntyvät tulkintaongelmat. Yleisluontoisesta määritelmästä huolimatta, kuten jo aikaisemmin on todettu, on hallituksen esityksessä uudeksi osakeyhtiölaiksi (HE 109/2005, s ) korostettu, että osakeyhtiölain säännös on tarkoitettu tulkittavaksi yhtenevästi IAS 24 -standardin kanssa. IAS 24 -standardissa taas on hyvinkin yksityiskohtaiset säännökset siitä, milloin osapuolet katsotaan toistensa lähipiiriin kuuluviksi. Vanhassa osakeyhtiölaissa (1:4 ) lähipiiri oli määritelty verrattain yksityiskohtaisesti ja säännös lähipiirin määritelmästä oli raskas ja vaikeaselkoinen. Vanhassa osakeyhtiölaissa oli viisikohtainen luettelo, joka määritteli yhtiön lähipiiriin kuulumisen. Luettelon perusteella 9
16 lähipiiriin kuulumisen tunnusmerkkejä olivat lähinnä määräysvalta, omistus tai äänivalta, kuuluminen yhtiön johtohenkilöihin, yhtiön tilintarkastajana toimiminen sekä lähisukulaisuus tai muunlainen läheisyys suhteessa lähipiiriin kuuluvaan. (Schultén, 2004a, s. 42.) Poikkeuksena esimerkiksi nykyiseen IAS 24 -standardiin lähipiirin määritelmän osalta, vanhassa osakeyhtiölaissa lähipiirisuhde syntyi olemassa olevan tai mahdollisen, esimerkiksi optio-oikeuksien nojalla tulevan, yhden prosentin omistuksen tai äänivallan perusteella Lähipiiriliiketoimia koskevien tietojen esittäminen osakeyhtiölain mukaan Osakeyhtiölain 8 luvun 6 :n 1 momentissa säädetään toimintakertomuksessa esitettävistä lähipiirilainoja ja -vastuita koskevista tiedoista. Säännöksen mukaan toimintakertomuksessa tulee esittää yhtiön lähipiiriin kuuluvalle myönnetyt rahalainat, vastuut ja vastuusitoumukset sekä esittää niiden pääasialliset ehdot, jos rahalainojen, vastuiden tai vastuusitoumusten yhteismäärä ylittää euroa tai on yli viisi prosenttia yhtiön taseen omasta pääomasta. Tiedot voidaan 8 luvun 5 :n mukaan antaa pääosin vaihtoehtoisesti myös liitetiedoissa, ellei tähän ole kirjanpitolain ( /1336) mukaan esteitä. Uuden osakeyhtiölain mukainen säännös vastaa pitkälti vanhassa laissa (11:7 ) ollutta säännöstä lähipiirille myönnettyjen lainojen tai vakuuksien esittämisestä yhtiön taseessa tai sen liitteenä. Tosin vanhassa laissa oli tiukemmat säännökset yhtiön johtoon kuuluville myönnettyjen lainojen ja heidän velvoitteestaan annettujen vakuuksien esittämisvaatimuksista. Johtoon kuuluvien sekä heidän lähipiirinsä osalta kaikki myönnetyt lainat niiden suuruudesta riippumatta sekä olennaiset tiedot lainojen ehdoista ja takaisinmaksusta tuli esittää. Myös euroa tai viisi prosenttia yhtiön taseen omasta pääomasta ylittävien rahalainojen esittämistä vaadittiin silloin, kun rahalaina oli myönnetty yli yhden prosentin osakkeista tai osakkeiden tuottamasta äänimäärästä omistaville osakkeenomistajille, heihin läheisessä suhteessa oleville henkilöille tai näiden määräysvallassa oleville yhteisöille tai säätiöille. Uudessa osakeyhtiölaissa kaikkiin lähipiiriin kuuluville myönnettyihin rahalainoihin, vastuisiin ja vastuusitoumuksiin noudatetaan samanlaisia esittämisvaatimuksia, eikä eri perustein lähipiiriin kuuluville ole asetettu toisistaan poikkeavia periaatteita esittämisvaatimusten suhteen. Tämä on yksinkertaistanut nykyisiä säännöksiä huomattavasti. 10
17 Osakeyhtiölain 8 luvun 8 :ssä säädetään yleisesti toimintakertomuksessa esitettävistä omia osakkeita koskevista tiedoista. 1 momentin ensimmäisen kohdan mukaan toimintakertomuksessa on esitettävä osakelajeittain yhtiön ja sen tytäryhteisöjen hallussa tai panttina olevista yhtiön ja emoyhtiön osakkeista niiden kokonaismäärät sekä suhteelliset osuudet kaikista osakkeista ja niiden äänimääristä. Toisessa kohdassa säädetään lisäksi, että osakelajeittain on ilmoitettava myös yhtiön saamat tai pantiksi ottamat omat ja emoyhtiön osakkeet sekä näiden osakkeiden mahdollinen luovuttaminen ja mitätöiminen tilikauden aikana. Tämän jälkeen osakeyhtiölain 8 luvun 8 :n kolmannessa momentissa säädetään edellä mainituista omista osakkeista lähipiiriin osalta esitettävistä tiedoista. Säännöksen mukaan, jos yhtiölle on tullut omia osakkeita lähipiiriin kuuluvalta, on tällöin toimintakertomuksessa mainittava kyseinen lähipiiriin kuuluva nimeltä. Samoin on meneteltävä, jos yhtiön omia osakkeita on luovutettu lähipiiriin kuuluvalle. Hallituksen esityksessä (HE 109/2005, s. 97) tosin tuodaan ilmi, ettei lähipiiriin kuuluvaa tarvitse nimetä, jollei osakkeiden luovuttajan tai saajan kuulumista lähipiiriin voida kohtuudella selvittää. Tietoa ei myöskään tarvitse antaa, mikäli sillä olennaisuuden periaatteen mukaan ei ole merkitystä. Osakeyhtiölain 8 luvun 8 :n säännös omista osakkeista esitettävistä tiedoista vastaa hyvin pitkälti vanhan osakeyhtiölain (11:9a ) säännöksiä. Käytännössä merkittävin ero vanhaan lakiin verrattuna on, että nykyään osakeyhtiöllä on mahdollista ottaa pantiksi omia osakkeita (Siikarla, 2006, s. 182). Tästä syystä yhtiön tai sen tytäryhtiöiden panttina olevat omat ja emoyhtiön osakkeet ovat säännösten mukaan nykyään yksilöitävä. Lähipiiriin yksilöimisen osalta aivan samanlainen säännös sisältyi myös vanhaan osakeyhtiölakiin, joten tässä suhteessa osakeyhtiölakiin ei tullut muutoksia. Merkittävää osakeyhtiölain toimintakertomuksen esittämisvaatimuksia noudatettaessa on muistaa, että yritykset, jotka laativat tilinpäätöksensä IFRS-standardeihin pohjautuen, noudattavat pääosin IFRS-standardien vaatimuksia lähipiiriliiketoimista esitettävistä tiedoista. IFRS-standardit siis lähtökohtaisesti sivuuttavat toimintakertomuksen vaatimukset, jos nämä ovat ristiriidassa keskenään. (Mähönen, 2009.) Käytännössä tämä tarkoittaa, että IFRS-standardien mukaan raportoiva yritys noudattaa lähipiirilainoja ja -vakuuksia koskevien tietojen esittämisen osalta suoraan IAS 24 -standardia, mutta omia osakkeita koskevien esittämisvaatimusten osalta noudatetaan toimintakertomuksen 8 luvun 8 :ää. 11
18 (Mähönen, 2009, s ; Mähönen ja Villa, 2006b, s. 374). Tällöinkin tosin IAS 24 - standardin noudattamisen yhteydessä toimintakertomuksessa tulee mainita kirjanpitolautakunnan toimintakertomuksesta antaman yleisohjeen (KILA, 2006, s. 37) mukaan, mistä kohtaa tilinpäätöksestä osakeyhtiölain 8 luvun 6 :ää vastaavat tiedot löytyvät Lähipiiri ja lähipiiriliiketoimet kirjanpitoasetuksessa Kirjanpitoasetuksen 2 lukuun on vastikään lisätty uudella asetuksella ( /547) pykälät 7 ja 7b, joissa säädetään vakuuksista, vastuusitoumuksista ja taseen ulkopuolisista järjestelyistä osin lähipiirin osalta annettavista (2:7 ) sekä erityisistä lähipiiriliiketoimia (2:7b ) koskevista liitetiedoista. Asetuksen taustalla on Euroopan parlamentin ja neuvoston direktiivi 2006/46, niin sanottu corporate governance -direktiivi, jonka tavoitteena oli muun muassa vahvistaa hallituksen jäsenten kollektiivista vastuuta, parantaa yritysten hallinto- ja ohjauskäytäntöjä koskevaa tiedottamista sekä lisätä lähipiiriliiketoimien läpinäkyvyyttä (Koponen, 2009, s. 46). Asetus tuli voimaan 1. päivänä syyskuuta 2008 ja sitä voidaan soveltaa sellaiselta tilikaudelta, joka alkaa säännöksen tullessa tai tultua voimaan. Estettä ei myöskään ole sille, että säännöstä sovelletaan jo siltä tilikaudelta, joka on kulumassa, kun asetus tulee voimaan. Näin ollen säännöstä ovat voineet jo soveltaa sellaiset kirjanpitovelvolliset, joiden tilikausi on alkanut aiemmin, mutta päättynyt vuoden 2008 syyskuussa tai sen jälkeen. Edellä mainittujen uusien pykälien lisäksi kirjanpitoasetuksessa täsmennetään lähipiirin määritelmää ja säädetään tilinpäätöksen esittämisvaatimuksia johdolle myönnetyistä rahalainoista, vakuuksista ja vastuusitoumuksista. Johdolle myönnettyjä rahalainoja, vakuuksia ja vastuusitoumuksia koskevat säännökset sisältyvät kirjanpitoasetuksen 2 luvun 8 :ään, tarkemmin pykälän toisen momentin 2-3 kohtiin. Käytännössä säännös velvoittaa esittämään samanlaisia lähipiirilainaliitetietoja johdon osalta kuin osakeyhtiöille on säädetty esitettäväksi toimintakertomuksessa (Rekola, 2009, s. 17) Lähipiirin määrittely kirjanpitoasetuksessa Lähipiirin määritelmästä on säädetty kirjanpitoasetuksen 2 luvun 7b :ssä. Säännöksen perusteella lähipiiri määritellään kansainvälisten tilinpäätösstandardien, IFRS-standardien, 12
19 mukaan. Näin ollen kirjanpitoasetuksen lähipiiriä koskevien säännösten noudattamisen yhteydessä sovelletaan siis suoraan IAS 24 -standardia. Merkittävää säännöksiä noudatettaessa onkin, että koska kirjanpitoasetuksen lähipiiriliiketoimia sääntelevä pykälä koskee lähtökohtaisesti kaikkia yrityksiä pienten kirjanpitovelvollisten saadessa kuitenkin jättäytyä säännöksen ulkopuolelle, noudatetaan suomalaisessa tilinpäätöskäytännössä IAS 24 -standardin määritelmää. Edellä selostettu osakeyhtiölain määritelmä onkin lähinnä täydentävä säännös IAS 24 mukaiselle tulkinnalle ja sisältyy jo sellaisenaan IAS 24 mukaiseen määritelmään lähipiiristä Lähipiiriliiketoimien esittäminen tilinpäätöksissä kirjanpitoasetuksen mukaan Kirjanpitoasetuksen 2 luvun 7b :n mukaan liitetiedoissa on esiteltävä kirjanpitovelvollisen ja tämän lähipiiriin kuuluvien välisistä liiketoimista yksityiskohtaisempia tietoja, jos liiketoimet ovat olennaisia, eikä niitä ole toteutettu tavanomaisin kaupallisin ehdoin. Säännöksen mukaan tietoja yksittäisistä liiketoimista voidaan myös yhdistellä lajeittain, ellei tietojen erillinen esittäminen ole välttämätöntä, kun arvioidaan liiketoimen vaikutusta kirjanpitovelvollisen taloudelliseen asemaan. Lähipiiriliiketoimista esitettäviin tietoihin tulee sisältyä: 1) kuvaus liiketoimesta; 2) liiketoimen arvo; 3) lähipiirisuhteen luonne; sekä 4) muut kirjanpitovelvollisen taloudellisen aseman arvioimisen kannalta välttämättömät tiedot liiketoimesta. Merkittävää säännöksessä kuitenkin on, että niin sanotut pienet kirjanpitovelvolliset saavat jättää edellä mainitut ei-kaupallisin ehdoin toteutetut olennaiset lähipiiriliiketoimia koskevat tiedot esittämättä liitetiedoissaan. Samoin tiedot saadaan jättää esittämättä kaikkien kirjanpitovelvollisten kohdalla silloin, kun lähipiiriliiketoimissa osapuolena on kirjanpitovelvollisen täysin omistama tytäryritys tai kirjanpitovelvollisen kanssa samaan konserniin kuuluvan yrityksen täysin omistama tytäryritys. Pienestä kirjanpitovelvollisesta on säädetty kirjanpitolain 3 luvun 9 :n 2 momentissa. Tämän mukaan jos sekä päättyneeltä että välittömästi sitä edeltäneeltä tilikaudelta on ylittynyt enintään yksi seuraavista rajoista, saadaan tiedot jättää esittämättä: 13
20 1) liikevaihto tai sitä vastaava tuotto euroa; 2) taseen loppusumma euroa; 3) palveluksessa keskimäärin 50 henkilöä. Olennaisten, ei-kaupallisin ehdoin toteutettavien lähipiiriliiketoimien esittämisvaatimusten lisäksi kirjanpitoasetuksen 2 luvun 7 :n 1 momentin 4 kohdan mukaan liitetietoina tulee esittää tieto vakuuksista, jotka kirjanpitovelvollinen on antanut sen kanssa samaan konserniin kuuluvien yritysten puolesta. Myös näiden yhteenlaskettu arvo vakuuslajeittain eriteltynä tulee esittää. Edelleen liitetietona tulee raportoida 2 momentin 3 kohdan mukaan samaan konserniin kuuluvien yritysten puolesta annetut taseeseen sisältymättömät vastuusitoumukset ja vastuut. Vaatimukset koskevat myös pieniä kirjanpitovelvollisia. Kirjanpitoasetuksen 2 luvun 8 :ssä säädetään lisäksi henkilöstön ja toimielinten jäsenten osalta esitettävistä liitetiedoista. Mainitun pykälän 2 momentin 2 kohdassa säädetään, että liitetiedoista tulee käydä ilmi yhtiön toimielimille eli toimitusjohtajalle ja toimitusjohtajan sijaiselle, hallituksen ja hallintoneuvoston jäsenille sekä näiden varajäsenille ja vastaaviin toimielimiin kuuluville henkilöille myönnettyjen rahalainojen yhteenlaskettu määrä. Samoin tulee esittää myös rahalainojen määrän vähennys ja lisäys tilikauden aikana sekä myönnettyjen lainojen pääasialliset korko- ja muut vastaavat ehdot. Lisäksi 3 kohdan mukaan näiden henkilöiden puolesta annettujen sekä taseeseen sisältyvien että sisältymättömien vakuuksien ja vastuusitoumusten osalta tulee esittää niiden yhteenlaskettu määrä ja pääasiallinen sisältö. Kappaleessa mainitut liitetietovaatimukset koskevat myös pieniä kirjanpitovelvollisia. Huomionarvoista uusia 7 ja 7b :iä sovellettaessa on, että niitä noudattavat pääasiassa sellaiset yritykset, jotka laativat tilinpäätöksensä Suomen kirjanpitolain mukaan. Sen sijaan IFRS-standardien mukaan raportoivat yritykset noudattavat pääosin IFRS-standardeja ja niiden esittämisvaatimuksia kirjanpitoasetusta vastaavista tiedoista. Täten esimerkiksi kirjanpitoasetuksen 7b :n kohdalla IFRS-tilinpäätöksen laativat yritykset noudattavat IAS 24 -standardia ja sen vastaavanlaisia lähipiirisäännöksiä. Tosin kirjanpitoasetuksen 7b :n säännös ei olennaisesti poikkea IFRS-standardien mukaisen IAS 24:n säännöksistä. 14
Suomen Kuntaliitto ry Pöytäkirja 1/2010 1 Finlands Kommunförbund rf
Suomen Kuntaliitto ry Pöytäkirja 1/2010 1 Kokoustiedot Aika: 4.2.2010 klo 9.30 13.10 Paikka: Kuntatalo Kommunernas hus Toinen linja 14, Helsinki Suomen Kuntaliitto ry Pöytäkirja 1/2010 2 Sisällysluettelo